open-index/open-wikipedia-markdown huggingface dataset:
Divisie

'n **Divisie** (soms ook verwys na as 'n **afdeling**) is 'n biologiese klassifikasie rang ekwivalent aan 'n Filum wat in die plant of die swamryk gebruik word.

## Voorbeelde
Die hoof plantafdelings, in die volgorde waarin hulle ontwikkel het, is die lewermosse (Afdeling Marchantiophyta), die horingbladde (Afdeling Anthocerophyta), die mosse (Afdeling Bryophyta), die varings (Afdeling Filicophyta), die perdesterte (Afdeling Sphenophyta), die broodbome (Afdeling Cycadophyta), die ginkgo (Afdeling Ginkgophyta), die keëldraende plante (Afdeling Pinophyta), die gnetophytes (Afdeling Gnetophyta), en die angiosperme (Afdeling Anthophyta). Angiosperme is die blomplante wat nou die plantwêreld oorheers (80% van alle vaatplante is angiosperme).

In dierkunde word die term *afdeling* gebruik om 'n opsionele rang ondergeskik aan die infraklas en superordinaat aan die *kohort* gebruik. 'n Algemeen gebruikte klassifikasie (bv. Carroll 1988) erken teleostvisse as 'n Afdeling Teleostei binne Klas Actinopterygii (die straalvinvisse). Minder algemeen (soos in Milner 1988), word lewende vierpotiges as Afdelings Amphibia en Amniota binne die kladode  gewerweldes met vlesige ledemate (Sarcopterygii) rangskik.

## Lys van plantafdelings 
## Lys van swamafdelings 
## Verwysings 
## Bronnelys 
* Carroll, Robert L. 1988. *Vertebrate Paleontology and Evolution*. New York: W.H. Freeman & Co. .
* Milner, Andrew. 1988. "The relationships and origin of living amphibians." In M.J. Benton (red.), *The Phylogeny and Classification of the Tetrapods, Volume 1: Amphibians, Reptiles, Birds*, pp. 59-102. Oxford: Clarendon Press.

## Eksterne skakels 
*
Bryopsida

**Bryopsida** is die grootste klas van Bryophyta (Blaarmosse). Dit bestaan uit ongeveer 10&nbsp;000 spesies, algemeen oral ter wêreld.

Die groep word onderskei omrede hy getande sporekapsules besit wat *artrodont* is: die tandjies is van malkander geskei en het 'n gewrig aan hul basis waar hulle aan die kapsule se opening vassit. Die tande word ontbloot wanneer die operculum afval. In andere groepe van die mosse is die kapsule óf *nematodont* met 'n aangehegte operculum óf hy splyt oop sonder operculum of tande.
Bryidae

**Bryidae** is die grootste subklas van Bryopsida (Blaarmosse). Dit bestaan uit ongeveer 15&nbsp;000 spesies, algmeen oral ter wêreld.

## Ordes 
**Superorde: Bryanae**
:Splachnales
:Orthotrichales
:Hedwigiales
:Bryales
**Superorde: Rhizogonianae**
:Rhizogoniales
**Superorde: Hypnanae**
:Hookeriales
:Hypnales
Horingblad

**Horingblad** of **horingmos** is 'n groep briofiete of nievaatplante, wat die divisie **Anthocerotophyta** beslaan. Die algemene naam verwys na die verlengde horingagtige struktuur wat die sporofiet is. Die afgeplatte groen plantliggaam van horingblad is die gametofietplant.

Horingblad kom wêreldwyd voor maar is geneig om slegs in nat of vogtige plekke te groei. Sommige spesies groei in groot getalle as klein onkruide in die grond van tuine en bewerkte lande. Groot tropiese en sub-tropiese spesies van die genus *Dendroceros* kan op die bas van bome aangetref word.

## Kyk ook 
* Blaarmos (afdeling Bryophyta)
* Lewermos (afdeling Marchantiophyta, ook Hepaticophyta genoem)
Argegonium

'n **Argegonium** (meervoud: **argegonieë**), van die  antieke Grieks *αρχη* ("begin") en *γονος* ("nasaat"), is 'n veelsellige struktuur of orgaan van die gametofiet fase van sekere plante wat die ovum of vroulike gameet  produseer en bevat. Die argegonium het 'n lang nek en geswolle basis. Argegonieë is tipies geleë op die oppervlak van die plant se tallus, alhoewel dit in die horingblad omsluit is. 

Argegonieë is ook baie kleiner en ingesluit in die megagametofiete van gimnosperme. Die term word nie vir angiosperme of die gnetofiete *Gnetum* en *Welwitschia* gebruik nie, omdat die megagametofiet verminder is tot slegs 'n paar selle, waarvan een tot 'n eiersel differensieer. Die funksie van die omringende gameet word tot 'n groot mate deur die diploïedselle van die megasporangium (saadkern) binne die saadknoppie aangeneem.

Die ooreenstemmende manlike orgaan word die helmknoppie genoem.
Sporangium

wat oopgesny is om sporangia te vertoon]]
'n **Sporangium** (meervoud: **sporangia**, **sporangieë** of **sporangiums**) is 'n plant- of swamstruktuur wat spore produseer en bevat. Sporangieë kom voor in angiosperme (bedeksadige plante), gimnosperme (naaksadiges), varings, varingagtiges, mosse, alge, en swamme. 

**Mikrosporangieë** is die strukture op die meeldrade van blomme genaamd anters of helmknoppies en die stuifmeel-produserende strukture op die **mikrosporofille** van manlike keëls van keëldraende plante. 

**Megasporangieë** is vergelykbare "vroulike" strukture op hierdie plante wat geassosieer word met die blom vrugblaar en die megasporangiële keël. 

## Varings 
Op varings is die volwasse plant is 'n sporofiet wat sporangieë, klein gesteelde sakkies wat ***meiospore*** ontwikkel op alle of slegs sommige blare (genaamd **sporofille** as sporangieë teenwoordig is). Die spore is aan die onderkant van die blare.

## Mosse 
In mosse is die klein kassie wat bokant die plantegroei op 'n dun steel uitrys 'n sporangium wat baie keer 'n *kapsule* genoem word, wat, soos by varings, meiospore produseer. Die sporofietiese (diploïed) groeisel ontstaan uit die gametofitiese (haploïed) argegonium nadat die ovum bevrug is. Die sporofiet het aanvanklik 'n mate van chlorofil, maar word later bruin en word afhanklik van die gametofiet vir voeding, wat deur die **poot** (basis van die steel) geplant in die argegoniale weefsel opgeneem  word.  

As ontwikkelingsvolgorde vir kategorisering gebruik word, word, ***eusporangia*** en ***leptosporangia*** as gedifferensieerde onderskei in vaatplante. In 'n leptosporangium, wat slegs in varings aangetref word, behels ontwikkeling 'n enkele aanvanklike sel wat die steel, wand, en spore binne die sporangium word. Daar is ongeveer 64 spore in 'n leptosporangium. In 'n eusporangium, karakteristiek van alle vaatplante en sommige primitiewe varings, is die aanvanklike selle in 'n laag (byvoorbeeld meer as een). 'n Eusporangium is groter (bevat dus meer spore), en die wand daarvan bestaan uit vele lae. Die wand kan egter gerek en beskadig wees wat daartoe lei dat slegs een sellaag oorbly.

'n Tros sporangieë wat tydens ontwikkeling saamgesmelt geraak het word 'n **sinangium** genoem. Hierdie struktuur is die prominentste in *Psilotum* en Marattiaceae soos *Christensenia*, *Danaea* en *Marattia*.

## Swamme 
In swamme kan die sporangium of vrugliggaam baie vorms hê. Die bekendste is die paddastoel wat 'n hoed of mus het waaronder die himenium hom bevind wat kiewe of porieë het, maar dit kan ook 'n stuifbal wees, of soos 'n jellie lyk.

## Sien ook 
*argegonium

## Verwysings
Oudenaarde

**Oudenaarde** (Frans: *Audenarde*) is 'n Belgiese stad in die suidweste van die Vlaamse provinsie Oos-Vlaandere en het 'n oppervlakte van 68&nbsp;km² en sowat 30&nbsp;000 inwoners (2011).

## Noemenswaardige inwoners 
* Bart Kaëll, Vlaamse sanger

## Eksterne skakels 
* Die amptelike webwerf van die stad Oudenaarde
SV Linx

**SV Linx** is 'n sportklub in Rheinau in die deelstaat Baden-Württemberg in Duitsland, veral bekend vir sy sokkerafdeling. Behalwe sokker, het die klub ook onder meer afdelings vir damesgimnastiek en vlugbal. *Linx* is 'n dorpsdeel van Rheinau.

Die klub is in 1949 gestig, maar het sy vroeë jare in die laer ligas deurgebring en kon eers in 1981 die eerste keer die vierde vlak van die Duitse sokkerstruktuur haal (op daardie stadium die *Verbandsliga Suid-Baden*).

Die klub se grootste prestasie was om in 1994 die *Südbadischer Pokal* (Suid-Badenbeker) te wen en daarmee vir die hoofrondte van DFB-Pokal te kwalifiseer, waar daar in die eerste rondte met 1-2 teen FC Schalke 04 verloor is.

## Onlangse ligaposisionering 
## Eksterne skakels 
* Amptelike klubblad
Ondernemingsvorm

Met **ondernemingsvorm** word bedoel die wyse waarop 'n onderneming beheer en bestuur, die kapitaal byeengebring, verantwoordelikheid vir risiko's aanvaar en winste verdeel word. Wat eiendomsreg en -beheer betref, is daar ses soorte ondernemings, naamlik eenmansake, vennootskappe, private maatskappye met beperkte aanspreeklikheid, beslote korporasies, publieke maatskappye met beperkte aanspreeklikheid en koöperatiewe verenigings en -maatskappye.
FC Kempten

**FC Kempten** is 'n sokkerklub in Kempten in die deelstaat Beiere in Duitsland.

Die klub se geskiedenis begin in 1903, toe die sokkerafdeling van *Männerturnvereins Kempten* opgerig is. In 1907 het die klub met twee ander plaaslike gimnastiekklubs saamgesmelt om *Turnverein 1856 Kempten* te vorm. Op 21 September 1908 het die sokkerafdeling onafhanklik geword as *Fußball Club Kempten*. In 1923 is daar weer met *TV* saamgesmelt, maar twee jaar later het hy opnuut weer onafhanklik geword.

Die klub het sy beste jare in die 1950’s en vroeë 1960’s beleef toe daar in die *Amateurliga Suid-Baden* gespeel is, destyds die tweede vlak van die Duitse sokkerstruktuur.

## Onlangse ligaposisionering 
## Eksterne skakels 
* Amptelike klubblad

## Verwysing 
* Grüne, Hardy (2001). *Vereinslexikon*. Kassel: *AGON Sportverlag*
Koerier

[duimnael|'n [Mercedes Sprinter word ingespan as 'n afleweringswa vir UPS.]]

'n **Koerier** is 'n persoon of firma wat pakkette en pos aflewer. Gewoonlik word goedere wat per koerier gestuur word, vroeër afgelewer as wat dit sou in die geval van konvensionele pos. Daar word meestal van vragwaens en vliegtuie gebruik gemaak, maar in stede gebruik koeriers ook fietse en bromponies. Huurmotors word ook soms ingespan om koerierdienste te lewer.

Daar is wêreldwyd vele koerierdienste, waarvan United Parcel Service (UPS) die grootste is. In Europa is TNT NV en DHL die markleiers.
[duimnael|'n [United Parcel Service|UPS posbus waarin pakkies geplaas kan word vir aflewering.]]

## Bode 
'n Bode is 'n tipe koerier wat meestal boodskappe, briewe, dagvaardings ens. aflewer in plaas van die algemene koerier wat ook pakkies aflewer. Howe in Suid-Afrika het meestal hul eie bodes en maak nie van die Suid-Afrikaanse posdiens gebruik nie.

## Geskiedenis 
Voordat daar 'n sisteem van posbesorging bestaan het, is briewe en pakkette deur mense gestuur wat koeriers genoem kan word. Die eerste gedokumenteerde gebruik van 'n georganiseerde koerierdiens vir die stuur van briewe is in Antieke Egipte. In 2400 v.C. het die farao's koeriers gebruik om hul reëls en wette in hul gebied te versprei. Dit het ongetwyfeld 'n oorsprong in die gebruik van mondelinge oordrag gehad, en sou op bestaande infrastruktuur gebaseer wees.

## Verwysings
Privaat maatskappy

'n **Privaat maatskappy** is 'n vorm van 'n maatskappy. Ten einde 'n klein groepie persone, wat hul eie kapitaal voorsien, in staat te stel om die voordeel van beperkte aanspreeklikheid te geniet, maak die Maatskappyewet Wet 61 van 1973, soos gewysig, voorsiening vir privaat maatskappye.

Só 'n maatskappy kan uit een of meer en hoogstens vyftig lede bestaan en mag nie die publiek uitnooi om aandele te koop nie. Omdat dit tot 'n groepie privaat persone beperk is, word dit vrygestel van die bepalings van die Maatskappyewet wat daarop gemik is om die beleggerspubliek te beskerm. Kragtens die Maatskappyewet (1973) moet 'n privaat maatskappy met 'n aandelekapitaal in sy statute:
* die reg beperk om sy aandele oor te dra;
* sy ledetal (met die uitsondering van werknemers en gewese werknemers wat lede is) tot vyftig beperk;
* enige uitnodiging aan die publiek om inskrywing op enige aandele of skuldbriewe van die maatskappy verbied.

Indien 'n privaat maatskappy versuim om aan enige van hierdie drie vereistes te voldoen, word dit outomaties as 'n publieke maatskappy beskou.

'n Privaat maatskappy word aangedui deur die afkorting "(Edms.) Bpk." agteraan te las.
Black Sabbath

**Black Sabbath** is 'n Engelse musiekgroep afkomstig uit Birmingham en word deur baie mense beskou as die eerste ware metal-musiekgroep.

Die groep is in 1966 deur Tony Iommi en Geezer Butler gestig. Hulle het hoofsaaklik blues en hard rock-musiek gemaak. Die sanger Ozzy Osbourne is deur middel van 'n koerantadvertensie gevind en het by Butler se huis opgedaag met twee verskillende skoene en 'n hondeleiband aan 'n pantoffel om sy nek. Bill Ward het later by die groep aangesluit en dit volledig gemaak deur die tromme te speel.

In 1970 het hulle hul deurbraak getmaak met die treffer *Paranoid*, wat tans een van die mees heropgevoerde rock-treffers is en wat ook steeds hoog op die "top 100 van alle tye" lys staan.

Ozzy Osbourne is op 22 Julie 2025 oorlede

## Diskografie 
### Ateljeealbums 
* Black Sabbath (1970)
* Paranoid (1970)
* Master of Reality (1971)
* Black Sabbath Vol. 4 (1972)
* Sabbath Bloody Sabbath (1973)
* Sabotage (1975)
* Technical Ecstasy (1976)
* Never Say Die! (1978)
* Heaven and Hell (1980)
* Mob Rules (1981)
* Born Again (1983)
* Seventh Star (1986)
* The Eternal Idol (1987)
* Headless Cross (1989)
* TYR (1990)
* Dehumanizer (1992)
* Cross Purposes (1994)
* Forbidden (1995)
* 13 (2013)

## Sien ook
* *Back to the Beginning*

## Verwysings
Wok

duimnael|250px|'n Wok.

'n **Wok** (in Indonesië *wadjan* of *wadjang*) is 'n ronde pan (wat amper soos 'n braaipan lyk) wat in baie Oosterse kombuise gebruik word.

Die Chinese wok is uit die Chinese kookkuns afkomstig en is 'n bolvormige pan (vergelykbaar met 'n gehalveerde bal) met 'n lang houtsteel. Die wadjan is afkomstig uit die Indonesiese en Indiese kookkuns en is ook 'n bolvormige pan, maar in plaas van die houtsteel word die wadjan met twee handvatsels (ook "ore" genoem) vervaardig.

Die wok is dunner en dieper as 'n braaipan en word ook as 'n roerbak gebruik. Gevolglik word roerbakke ook algemeen wokke genoem.

## Sien ook 
* Roerbraai
1771

Die **jaar 1771** was 'n gewone jaar wat volgens die Gregoriaanse kalender op 'n Dinsdag begin het. Dit was die 71ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* 17 Junie – Pous Clemens XIV stel Antonio Eugenio Visconti, titulêr aartsbiskop van Efeso en Bernardino Giraud, aartsbiskop van Ferrara aan as kardinale.
* 11 Augustus – Joachim van Plettenberg begin sy termyn as Goewerneur van die Kaap de Goede Hoop.
* 23 September – Pous Clemens XIV stel Innocenzo Conti, titulêr aartsbiskop van Tiro aan as kardinaal.
* 16 Desember – Pous Clemens XIV stel Charles-Antoine de La Roche-Aymon, aartsbiskop van Reims aan as kardinaal.

## Geboortes 
* 13 April – Richard Trevithick 'n Engelse ontdekker, ingenieur en eerste persoon om 'n stoomlokomotief te bou († 1833)
* 14 Augustus – Sir Walter Scott, Skotse digter en skrywer († 1832)
* 11 September – Mungo Park, Skotse ontdekkingsreisiger († 1806)
* Onbekend – Adam Kok II, leier van die Griekwas († 1835)

## Sterftes 
* 11 Augustus – Ryk Tulbagh, 'n goewerneur van die Kaap de Goede Hoop (* 1699)
* 13 November – Konrad Ernst Ackermann, Duitse bestuurder-akteur (* 1712)
480 v.C.

## Gebeure 
* Tweede Persiese oorlog: Xerxes val Griekeland aan. Tetamnestros van Sidon is die admiraal van sy vloot.

## Geboortes 
* (Onbekend) – Euripides, Griekse tragedie digter († 406 v.C.).

## Sterftes 
*

## Verwysings
Vakbond

’n **Vakbond** is ’n organisasie met die doel om die belangstellings van ’n versameling van werkers te bevorder en te beskerm. Dikwels is 'n vakbond die werkers se verteenwoordiger wanneer lone of werksomstandighede met werkgewers en/of regerings onderhandel word. 
* In sommige lande het vakbonde opmerklike vryheid, soos die reg na Vryheid van Vereniging, die reg tot publieke demonstrasies en die reg tot protes teen politieke teenstanders.
* In ander lande word vakbonde deur politieke of militêre regimes onderdruk, met min of geen vryheid en die moontlikheid van geweld of selfs die dood.

Vakbonde is onvermybaar polities en lok dikwels beide passievolle ondersteuning en woordewisseling.

## Sien ook 
* COSATU
* FOSATU
* Solidariteit
* Suid-Afrikaanse Onderwysersunie

## Eksterne skakels
Vaatplant

Die **vaatplante**, **tracheofiete** of **hoër plante** is plante in die koninkryk Plantae wat gespesialiseerde weefsels vir die vervoer van water, minerale, en gefotosinteerde produkte deur die plant. Vaatplante sluit in die varings, kolfmosse, perdesterte, bedeksadiges (blomdraende plante), keëldraende plante en ander naaksadiges. Die wetenskaplike name vir vaatplante is *Tracheophyta* en *Tracheobionta*, maar dit word nie gereeld gebruik nie. Nievaatplante sluit vroeër ontwikkelde stamme in Plantae soos mosse, horingblad, en lewermosse in en lede van ander ryke soos verskeie alge. 

Die vaatplante word op twee maniere onderskei:
# Vaatplante het vaatweefsel wat stowwe deur die plant kan vervoer. Dié eienskap maak dit vir vaatplante moontlik om groter te ontwikkel as nievaatplante wat nie dié gespesialisseerde geleidende weefsels besit nie en daarom beperk is tot betreklik klein groottes. 
# In vaatplante is die hoofgenerasiefase die *sporofiet*, wat 'n diploïed is met twee stelle chromosome per sel. In nievaatplant is die hoofgenerasiefase meestal die *gametofiet*, wat haploïed is met een stel chromosome per sel. 

Watervervoer vind in die xileem of floëem plaas: xileem dra water en anorganiese oplossings opwaarts uit die wortels na die blare, terwyl floëem organiese oplossings deur die hele plant vervoer.  

Groepe plante wat lignified geleidende weefsel het (xileemvate of tracheïede):

## Lede 
*Spoordraende vaatplante
**Equisetophyta ~  perdestert
**Lycopodiophyta ~ kolfmosse, *spikemosses*, *quillworts*
**Psilotophyta ~ wimpervarings 
**Pteridophyta~ varings

*Saaddraende vaatplante - Superdivisie Spermatophyta
**Pinophyta ~ keëldraende plante
**Cycadophyta ~ broodbome
**Ginkgophyta ~ ginkgo's
**Gnetophyta ~ gnetofiete
**Magnoliophyta ~ blomplante

## Sien ook 
*Nievaatplant
*Stele
*:Kategorie:Tracheophyta
SV Lurup

**SV Lurup** is 'n sportklub uit die stadstaat Hamburg in Duitsland, veral bekend vir sy sokkerafdeling. Behalwe sokker, het die klub ook nog 23 ander afdelings, insluitend swem, tafeltennis, vlugbal, boks, fietsry, gimnastiek, atletiek, tennis, pluimbal en skaak. 

Die klub is in 1923 gestig en was aanvanklik 'n werkersklub wat aan die ATSB (*Arbeitersport in Deutschland*) se kompetisies deelgeneem het. In 1933 is werkersklubs in die Derde Ryk verbied en is die klub verplig om met* FC Blau-Weiß Schenefeld* saam te smelt as *TSV Lurup-Schenefeld*. Na die Tweede Wêreldoorlog is die klub deur die Geallieerdes ontbind, maar weer in 1946 herstig as *TSV Lurup* (na 1949 *SV Lurup*). Die huidige naam is in 1978 aangeneem.

Die klub se grootste prestasie was om aan die einde van die 1983/84-seisoen (onsuksesvol) aan die uitspeelwedstryde om promosie na die 2. Bundesliga deel te neem. Die klub het in 2007, ondanks slegs 'n sesde plek in die Verbandsliga Hamburg, promosie ontvang na die Oberliga Noord, aangesien die beter geposisioneerde klubs nie vir 'n Oberligalisensie gekwalifiseer of daarvoor aansoek gedoen het nie.
 
## Onlangse ligaposisionering 
## Eksterne skakels 
*Amptelike klubwerf
*Abseits Guide to German Soccer
Naaktheid

[upright=0.6|duimnael|Waarheid, 1870 deur [Jules Joseph Lefebvre]]

**Naaktheid** of om **naak** te wees verwys daarna om geen klere aan te hê nie. Dit kan ook in sekere kulture of omstandighede daarna verwys dat bepaalde liggaamsdele onbedek is. Dit word ook soms gebruik wanneer 'n persoon minder klere aan het as wat onder die omstandighede vanpas sou wees.

## Terminologie 
upright|links|duimnael|Vergelyking van naakte en halfnaakte liggaam en klere van 'n jong man
Hoewel die terme "kaal", "naak", "onbedek" en ander, dieselfde algemene betekenis het, is daar gevalle waar een term meer gepas is as 'n ander. Wanneer 'n persoon geen klere aan het nie, word die term kaal of naak gewoonlik gebruik. Dit kan 'n verskillende betekenis hê afhangende van die situasie waarin dit gebruik word. "Die persoon het kaal die straat in gehardloop" kan beteken om geen klere aan te hê nie, of om liggaamsdele te ontbloot wat as onvanpas beskou word. Ter versagting mag die term *onbedek* ook gebruik word wanneer 'n liggaamsdeel nie deur klere bedek word nie maar waar dit nie as onvanpas beskou word nie.

### Algehele naaktheid 
upright|links|duimnael|Naakfoto van 'n vrou, ongeveer 1900
Om geen klere aan te hê en niks te gebruik om die privaatliggaamsdele te bedek nie. Ter uitdrukking word poedelkaal of poedelnaak ook gebruik.

**Volle frontale naaktheid** beteken om geen klere aan te hê en na die waarnemer gedraai te wees sodat die geslagsdele sigbaar is, in teenstelling met net die bors of boude. Dit is gewoonlik die uiterste vorm van naaktheid met die uitsondering van 'n nabyskoot van die geslagsdele of die opsetlike blootstelling daarvan.

### Gedeeltelike naaktheid 
duimnael|Halfnaak

Omdat die konsep van naaktheid kan verskil in terme van die persepsie van die waarnemer, is daar soms onsekerheid of 'n persoon naak is of nie. Daar word ook daarna verwys as *halfnaak/-kaal* of *amper naak/kaal*. 'n Persoon wat kaalbors is sal byvoorbeeld waar formele drag toepaslik is as naak beskou word maar nie buite die publiek nie. As die persoon dan ook 'n vrou is mag sy dan selfs buite die publiek as naak beskou word maar in 'n situasie soos op 'n strand dalk nie. In al hierdie gevalle kan die persoon as gedeeltelik naak/kaal beskou word, waar die toepaslikheid daarvan van die situasie afhang.

Daar is ook terme vir spesifieke gevalle:
* *Kaalvoet* verwys daarna om nie skoene aan te hê nie en is meestal net onvanpas waar formele drag gehoort is.
* *Kaalbors* word veral gebruik in terme van vroue wanneer die borste nie behoorlik bedek is nie en sigbaar is.
* *Kaalgat* verwys natuurlik daarna dat die boude onbedek is en in meeste gevalle ook die res van die liggaam maar nie noodwendig op so 'n manier dat die geslagsdele ook sigbaar is nie.

Naaktheid mag ook indirek sigbaar wees deur weerkaatsing of verstrooiing.
FSV Optik Rathenow

**FSV Optik Rathenow** is 'n sokkerklub uit Rathenow in die deelstaat Brandenburg in Duitsland. 

Die klub het in 1906 ontstaan as 'n samesmelting tussen *Spartakus Rathenow* en *Preußen Rathenow* met die naam *Spielvereinigung Rathenow 06*. In die 1930’s is daar met die gimnastiekklub *TV Vater Jahn* saamgesmelt as *VfL Rathenow* en in 1939 is daar gepromoveer na die tweede vlak van die Duitse sokkerstruktuur.

Na die Tweede Wêreldoorlog het die klub bekend gestaan as *Verkehr Rathenow*, maar is in 1950 herdoop na *BSG Mechanik Rathenow*. Drie jaar later is die klub weer herdoop, hierdie slag na *BSG Motor Rathenow*. Die klub se beste jare in die DDR was tussen 1959 en 1963, toe daar in die DDR-Liga op die tweede vlak meegeding is.
Na die eenwording van Duitsland in 1990 is die klub se naam verander na *SV Optik Rathenow*, maar die klub het finansieel en spelersgewys baie swaar begin trek as gevolg van die ekonomiese krisis waarin die Rathenow Optiese Werke, die ekonomiese hart van die stad, beland het. Dit het gelei tot die onafhanklikwording van die sokkerafdeling as *FSV Optik Rathenow* op 21 Februarie 1991. 

## Onlangse ligaposisionering 
## Eksterne skakels 
*Amptelike klubblad
*Abseits Guide to German Soccer
VfB 1906 Sangerhausen

**VfB 1906 Sangerhausen** is 'n sportklub uit Sangerhausen in die deelstaat Sakse-Anhalt in Duitsland, veral bekend vir sy sokkerafdeling. Behalwe sokker, het die klub ook afdelings vir kegelbal en fietsry.

Die klub het twee stamvoorgangers: *VfB Sangerhausen*, wat in 1906 gestig is en *BSC 07 Sangerhausen*, wat 'n jaar later ontstaan het. Na die Tweede Wêreldoorlog is al 23 sportverenigings in Sangerhausen deur die Geallieerdes ontbind. Al die sokkerspelers het in 1948 by die nuutgestigte *SG Wacker 48* aangesluit. Kort hierna is die *Betriebssportgemeinschaftens* deur die sportkomitee van die DDR in die lewe geroep. Al die sportlui moes in 1949 by die nuutgestigde *BSG Mifa* aansluit. Nog 'n klub, *BSG Einheit Sangerhausen*, is later in dieselfde jaar gestig. Mifa is in 1950 deur *BSG Aktivist* vervang. In 1956 het die sokkerafdelings van *BSG Aktivist* en *BSG Einheit Sangerhausen* saamgesmelt as *BSG Stahl Sangerhausen*. Die klub is later weer herdoop na *BSG Mansfeld-Kombinat Sangerhausen* en het in 1980 sy grootste prestasie behaal deur vir 1 seisoen na die DDR-Liga te promoveer.

Na die hereniging van Duitsland in 1990 is die klub herdoop as *SSV Blau-Weiß 1990 Sangerhausen*. In 1993 het die sokkerafdeling onafhanklik geword onder die huidige naam.

## Onlangse ligaposisionering 
## Eksterne skakels 
* Amptelike klubblad
Wêreldberaad oor volhoubare ontwikkeling

Die Verenigde Nasies se Stockholm-konferensie in 1972 oor die menslike omgewing het vir die eerste keer van die omgewing 'n internasionale kwessie gemaak. Die volgende groot deurbraak was die eerste **Wêreldberaad vir Volhoubare Ontwikkeling** wat in 1992 in Rio de Janeiro gehou is (die sogenaamde Aardeberaad). By dié byeenkoms het wêreldleiers en rolspelers uit die meeste wêreldlande ooreengekom op 'n strategie of globale aksieplan vir volhoubare ontwikkeling, bekend as Agenda 21. Agenda 21 het die volgende aspekte uitgelig as dinge waaraan aandag gegee moes word om volhoubare ontwikkeling te laat slaag:
* Verminder afval;
* Verlig armoede;
* Bewaar die atmosfeer, oseane en biodiversiteit;
* Bevorder volhoubare landboupraktyke.

Daar is ook op 'n aantal konvensies ooreengekom, waaronder die konvensie oor klimaatsverandering en die konvensie oor biodiviersiteit. Vyf jaar ná die Aardberaad is daar by 'n spesiale byeenkoms van die Verenigde Nasies ooreengekom oor verdere optrede om Agenda 21 se planne in werking te stel. In 2002 is 'n opvolgberaad, die Wêreldberaad vir Volhoubare Ontwikkeling, in Suid-Afrika gehou. Om hierdie rede is 2002 ook tot die jaar van volhoubare ontwikkeling in Suid-Afrika verklaar. Die Wêreldberaad vir Volhoubare Ontwikkeling is as só belangrik in Suid-Afrika geag dat die skoolkalender in Gauteng verander is om daarby aan te pas. Daar is op die volgende raamwerk vir bespreking tydens die beraad ooreengekom:
* Die raad moes op die drie pilare van volhoubare ontwikkeling fokus, naamlik sosiale ontwikkeling, ekonomiese ontwikkeling en beskerming van die omgewing.
* Die oorhoofse doelwit van die beraad was om die sogenaamde Millenium-ontwikkelingsdoelwit te bereik, naamlik om armoede teen 2015 met die helfte te verminder.
* Daar moes ooreengekom word op konkrete programme van aksie met betrekking tot water, sanitasie, energie, gesondheid, landbou- en voedselveiligheid, onderwys en biodiversiteit.
* Daar moes ooreengekom word oor globale vennootskappe tussen ryk en arm lande en ook tussen regerings, sakeondernemings en inwoners van genoemde lande.

Die doel van die opvolgberaad was ook om te bepaal watter vordering daar in die tien jaar sedert die byeenkoms in Rio de Janeiro gemaak is en om nuwe strategieë vir die toekoms te beplan. Die beraad se slagspreuk was "Mense, Planeet en Voorspoed". Sake op die agenda was die uitwissing van armoede, finansiering van volhoubare ontwikkeling, globale handelsooreenkomste en die omgewing, toegang tot water, toegang tot energie, omgewingsgesondheid, lug en die atmosfeer, kwesbaarheid ten opsigte van natuurrampe, gronddegredasie en nievolhoubare benutting van mariene hulpbronne. Die benadering was dat volhoubare ontwikkeling in almal se belang is en dat dit onlosmaaklik vermind is aan armoedeverligting en ekonomiese groei.

## Bronne 
* *Sosiale Wetenskappe*: Bateleur-paneel, Bateleur-boeke, Eerste uitgawe
Hoekwil

**Hoekwil** is 'n klein plaasdorpie, bokant Wildernis, en omtrent 20 km buite George se middestad. 

## Interessant 
Die vorige naam van die nedersetting is Olifantshoek. In die tyd toe poskodes in Suid-Afrika ingevoer is, is besluit om die naam van die dorpie te verander  om verwarring met die dorp Olifantshoek in die Noord-Kaap te voorkom. Hoekwil is afgelei van die "hoek" van Olifantshoek en die "wil" van Wildernis.

Oud-staatspresident P.W. Botha en sy vrou is ter ruste gelê in die begraafplaas langs die N.G. Kerk op Hoekwil.

## Sien ook 
* Lys van dorpe in Suid-Afrika

## Verwysings
Natuurlike plaagbeheer

duimnael|regs|300px|Natuurlike plaagbeheer: Hier word kinders betaal vir ruspes wat hulle op tabakplante gevang het.

**Natuurlike plaagbeheer** is een van die alternatiewe vir die spuit van gifstowwe om plae te beheer. Dit word reeds suksesvol op verskeie uitheemse plante toegepas wat peste geraak het. Hakea word bestry deur twee saadvretende insekte, 'n saadkalander wat die jong sade aanval en 'n saadmot wat ryp sade vreet. 'n Ander saadkalander wat op duwweltjies leef, *Microlarinus lareynii*, word in die Verenigde State as natuurlike plaagbeheer daarteen gebruik.

'n Blomkalander wat die blomme vernietig, is ook ingevoer om saadvervaardiging hok te slaan. Ander voorbeelde van biokontrole is die langblaarwattel wat deur middel van 'n perdeby bestry word wat haar eiers in die jong bloeisels lê. In plaas van blomme en sade vorm daar dan kankeragtige groeisels wat die plant se takke laat vrek. Die enkele sade wat nog vorm, word deur 'n kalander vernietig. Dié twee biokontrolemiddele is só suksesvol dat minder as 1% van die sade voortplant. Swarthout, rooikrans en swartwattel word ook met groeiende sukses bekamp deur kalanders wat hul sade aanval, terwyl biokontrole doeltreffend toegepas word op waterslaai en hiasinte.

Wat die beheer van dierepeste betref, is daar ook voorbeelde van biokontrole. Só is renostervoëls weer in dele van die Krugerwildtuin hervestig, waar hulle help om bosluise onder beheer te hou. In plekke waar voedsel geberg word, is rotte altyd 'n probleem en is dit uiteraard onwenslik om gifstowwe te gebruik omdat dit die voedsel kan kontamineer. By heelwat sulke bergingsfasiliteite is uile in die skure en silo's gevestig om op natuurlike en gratis wyse van die rotte ontslae te raak.

Die muskietvis is in 1936 na Suid-Afrika gebring om muskiete te bestry.
Meervoudige hulpbronbenutting

**Meervoudige hulpbronbenutting** is die ontwikkeling en bestuur van 'n verskeidenheid aktiwiteite wat dieselfde hulpbron benut. Omdat hulpbronne beperk is, maak dit sin om dit deur 'n verskeidenheid aktiwiteite te laat benut eerder as deur 'n enkele een. Sappi het byvoorbeeld baie jare lank slegs kommersiële bosbou op hul grond bedryf. Vandag word dieselfde hulpbron benut deur byeboere, sampioenversamelaars, stappers, bergfietsryers, dekgrasversamelaars en vee wat in sekere gedeeltes wei. Tussen die plantasies is daar boonop nog damme en natuurlike woud wat vur ekotoerisme aangewend word. Daar is watervalle, bergpoele, moerasse en uitsigpunte wat trekpleister vir enige toeris is. Ál hierdie aktiwiteite (selfs ook die bosbou) benut dieselfde hulpbron, maar gebruik dit nie op nie.

Berge soos die Magaliesberg in Tshwane is 'n hulpbron wat deur meervoudige aktiwiteite benut word. Dit staan daarop bekend as 'n agro-ontspanningsnatuurreservaat, wat beteken dat dit vir boerderydoeleindes, ontspanning én bewaring gebruik word.
Langstrand

duimnael|links|Namibië – Langstrand se plesieroord
duimnael|links|Namibië, Langstrand
**Langstand** is 'n dorpie aan die Atlantiese Oseaan in Namibië, 25&nbsp;km noord van Walvisbaai en 15&nbsp;km suid van Swakopmund.

## Eksterne skakels 
*  Langstrand.de 
*  Verslag van Duitse koerant "Süddeutsche Zeitung"
Jan Peter Balkenende

**Jan Peter Balkenende** (gebore 7 Mei 1956 in Biezelinge, provinsie Zeeland) is 'n Nederlandse christen-demokratiese politikus. Hy is 'n lid van die politieke party Christen-Demokratiese Appèl (CDA). Van 1 Oktober 2001 tot 9 Junie 2010 was hy partyleier en van 22 Julie 2002 tot 14 Oktober 2010 Eerste Minister van Nederland.

Voor dit was hy as volksverteenwordiger lid van die Tweede Kamer en professor aan die Vrije Universiteit Amsterdam. Sedert 1 Desember 2010 is hy besonder hoogleraar aan die Erasmus Universiteit Rotterdam en sedert 1 April 2011 ook vennoot by Ernst & Young geword.

Balkenende het geskiedenis en in die regte gestudeer. Hy is getroud en het 'n kind. Hy is lid van die Protestantse Kerk in Nederland.

## Die kabinette 
Balkenende het vier Nederlandse kabinette gelei: die Balkenende I-kabinet (2002–2003), die Balkenende II-kabinet (2003–2006), die Balkenende III-kabinet (2006–2007) en die Balkenende IV-kabinet (2007–2010).

Op 20 Februarie 2010 het die vierde Balkenende-kabinet sy ontslag aan koningin Beatrix aangebied. Die koalisie van Sosiaaldemokrate, Christendemokrate en een klein Christelike party het geval oor die toekoms van die Nederlandse militêre magte in die Afgaanse provinsie Uruzgan. Daar was oorspronklik beplan om die troepe in Desember 2010 terug te trek, maar die Christendemokrate wil die aanwesigheid verleng. Veral die Sosiaaldemokrate is teen die verlenging gekant.

Na 'n groot verlies by die verkiesings vir die nuwe Tweede Kamer op 9 Junie 2010 het hy as partyleier afgetree.

## Eksterne skakels 
*  Mr.dr. J.P. (Jan Peter) Balkenende, Parlement & Politiek
Guy Verhofstadt

**Guy Maurice Marie Louise Verhofstadt** (Dendermonde (Oos-Vlaandere), 11 April 1953) is 'n Belgiese liberale politikus. Van 12 Julie 1999 tot 20 Maart 2008 was hy die Eerste Minister van België. Hy is lid van die politieke party Open Vld. Sedert 2006 is hy ook lid van die raad van Gent, en sedert 2009 'n lid van die Europese Parlement.

Voor dit was hy minister, partyvoorsitter en volksverteenwoordiger.

Verhofstadt het in die regte gestudeer. Hy is getroud en het twee kinders.
Biezelinge

**Biezelinge** (Seeus: *Biezelehe* of *Biezeligge*) is 'n Nederlandse dorpie en behoort tot die munisipaliteit van Kapelle, naby die stad Goes in die provinsie Zeeland. Biezelinge het 1709 inwoners (2010).

## Geboortes 
* Jan Peter Balkenende (1956), Eerste Minister 2002-2010

## Eksterne skakels
Deryck Whibley

**Deryck Jayson Whibley** (gebore 1 Maart 1980), ook bekend as **Bizzy D**, is 'n musikant en vervaardiger en is mees bekend vir sy werk as die hoofsanger en kitaarspeler van die Kanadese musiegroep Sum 41. In sy beroep as 'n vervaardiger is hy een van die stigters en regisseurs van Bunk Rock Produksies. Whibley is in Scarborough, Ontario, gebore en het in Ajax, Ontario grootgeword. Dit is dan ook waar Sum 41 gevorm is. Hy is met mede-Kanadese sanger Avril Lavigne op 15 Julie 2006 in Montecito, Kalifornië, getroud.
TSG 1881 Sprockhövel

**TSG 1881 Sprockhövel** is 'n sportklub uit Sprockhövel in die deelstaat Noord-Rynland-Wesfale in Duitsland, veral bekend vir sy sokkerafdeling. Behalwe sokker, het die klub ook nog 17 ander afdelings, onder meer vir prellbal, atletiek, pluimbal, basketbal, gimnastiek, handbal, swem, tafeltennis, tennis en vlugbal.

Die klub se oudste voorganger is *Turngemeinde Sprockhövel*, wat in 1881 gestig is. Die klub se naam is later verander na *Turnverein Sprockhövel*. In 1938 is daar met *Sportverein Sprockhövel* saamgesmelt om die huidige klub te vorm. Hierdie klub was in 1907 gestig as *Athene Sprockhövel* en is in 1909 herdoop tot *Sportverein Sprockhövel*. Tussen 1922 and 1927 het *Sportverein Sprockhövel* op die hoogste vlak gespeel in die Wesfaalse topliga waar daar met klubs soos FC Schalke 04, MSV Duisburg en BV Borussia Dortmund meegeding is.

*TSG* se grootste na-oorlogse prestasie was om in 2000 die eerste keer na die Oberliga Wesfale te promoveer.

## Onlangse ligaposisionering 
## Eksterne skakels 
* Amptelike klubwerf
Pous Eusebius

**Eusebius** was die 31ste pous van die Rooms-Katolieke Kerk.

## Biografie 
Pous Eusebius is van Griekse afkoms, gebore in Cassano. Op 18 April 309 of 310 volg hy Pous Marcellus I op en regeer tot sy dood op 17 Augustus 309 of 310. Hy word opgevolg deur Pous Miltiades. Die naam ‘Eusebius’ (uit Grieks euseves) beteken ‘vroom’.

## Pontifikaat 
Volgens die Liber Pontificalis was sy termyn slegs 4 maande lank, maar daar bestaan onsekerheid oor die presiese datums. Die besonderhede van sy pontifikaat het bekend geword deur sy grafskrif wat deur Pous Damasus aangebring is. 'n Stuk van die oorspronklike en 'n 6de eeuse kopie is deur De Rossi gevind in die Callixtus katakombe. Die grafskrif dui aan dat die stryery oor die hertoelating van die Christene wat hulle geloof versaak het tydens die vervolgings van keiser Diocletianus (die sg. “lapsi”), gedurende sy bewind voortgeduur het. Eusebius het die beleid wat reeds in 250 of 251 neergelê is, gehandhaaf, naamlik dat hulle hertoegelaat kon word na boetedoening. Hierdie siening is geopponeer deur Heraclius 'n leier van die lapsi. Hierdie beroering het daartoe gelei dat keiser Maxentius beide Eusebius en Heraclius uit Rome verban het. Eusebius is na Sisilië verban waar hy dood is.

## Verering 
Pous Eusebius word as heilige en martelaar vereer in die Rooms-Katolieke Kerk. Sy feesdag is op 17 Augustus (voorheen 26 September).

## Verwysings 
* Davis, R. (2001) Book of the Pontiffs (English Translation of the Liber Pontificalis) Liverpool University Press. 

## Eksterne skakels 
* 
* 

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}
1. FC Germania 08 Ober-Roden

**1. FC Germania 08 Ober-Roden** is 'n sportklub uit Rödermark in die deelstaat Hessen in Duitsland, veral bekend vir sy sokkerafdeling. Behalwe sokker, het die klub ook nog 'n dames-gimnastiekafdeling. *Ober-Roden* vorm deel van Rödermark en was tot 1977 'n onafhanklike dorp.

Die klub is op 10 April 1908 deur twee dosyn mans by die *Zum Schützenhof*-restaurant gestig. Gedurende beide Wêreldoorloë moes die klub sy bedrywighede opskort omdat soveel van sy lede vir militêre diens opgeroep is. Die klub het tussen 1952 en 1963 die eerste keer op die vierde vlak gespeel in die *Amateurliga Hessen*. Na 1963 moes hulle egter wag tot 1992, toe daar na die Landesliga Hessen gepromoveer is, om weer op hierdie vlak mee te ding.

## Onlangse ligaposisionering 
## Eksterne skakels 
* Amptelike klubwerf
Zheng He

**Zheng He** (Chinees: 鄭和 / 郑和, *Cheng Ho*; geboortenaam: **Mǎ Sānbǎo**, 馬三寶 / 马三宝; Islamitiese naam: **Haddsji Mahmoed Sjams**, Arabies: ‏,حجّي محمود شمس‎ *Ḥaǧǧī Maḥmūd Šams*; 1371 – 1433) ook wel getranslitereer as Cheng Ho, was 'n eunug-admiraal wat tydens die Chinese Ming-dinastie onder die Yongle keiser, geleef het.

In 1405 lei Zheng He 'n reusevloot van 62 jonke en meer as 100 kleinere skepe, met in totaal ongeveer 28 000 bemaningslede, na Suid-Indië. Tydens latere ekpedisies, tussen 1407 en 1433, doen hy by ongeveer 40 lande rondom die Indiese Oseaan aan, tot in die Rooisee en die Swahilistede in Oos-Afrika.

In 1421 lei Zheng He weer eens 'n vloot op bevel van die keiser, hierdie keer met as doel die wêreld op 'n kaart vas te lê. Die vloot word verdeel in vier dele wat elk 'n deel van die opdrag uitvoer.

duimnael|links|Kaart wat Zheng He se reise vertoon
Volgens 'n kontroversiële teorie van Gavin Menzies rond hulle die Kaap van Goeie Hoop en bereik Amerika - sewentig jaar voor Christophorus Columbus - en vaar rondom die wêreld - één eeu voor Ferdinand Magellan . Ook sou hy Antartika en Australië ontdek het. Menzies se teorieë word egter deur die meeste historici verwerp. Meer algemeen word aanvaar dat Zheng se reise beperk gebly het tot die lande rond om die Indiese Oseaan en in Oos-Asië.

Toe die uitgedunde reste van die vloot twee jaar later terugkeer, was China veranderd: die land het in hom afgesluit en staan aan die begin van 'n eeuelange selfgekose isolasie. Die skepe verrot en die kaarte en ander bewysmateriaal word op bevel van leiers vernietig. Sommige dokumente bly nogtans bewaar of vind hul weg na die Weste.

As gevolg van 'n verbod van die Ming-dinastie was daar enkele eeue lank geen skeepvaart van China na Indië. Aan die begin van die 19e eeu hervat China skeepshandel met Indonesië, Indië en Afrika.
SF Köllerbach

**SF Köllerbach** is 'n sportklub uit Püttlingen in die deelstaat Saarland in Duitsland, veral bekend vir sy sokkerafdeling. Behalwe sokker, het die klub ook nog 'n drafafdeling. *Köllerbach* vorm deel van Püttlingen en was tot 1974 'n onafhanklike dorp.

Die klub is in 1931 gestig, maar het die eerste keer in 1969 op die Duitse sokkerradar verskyn toe daar na die *1. Amateurliga Saarland* op die 3de vlak gepromoveer is. Die klub het egter na 2 seisoene weer na die laer ligas verdwyn en kon eers in 2002 weer na die *Verbandsliga Saarland* promoveer.

## Onlangse ligaposisionering 
## Eksterne skakels 
* Das deutsche Fußball-Archiv historical German domestic league tables (in German)
* eufo.de European football club profiles and current team rosters
* Fussballdaten.de
Le Mans

**Le Mans** is 'n stad in die noordweste van Frankryk met 144 500 inwoners (2005-sensus). Dit is die prefektuur (hoofstad) van die departement Sarthe en lê in die région Pays de la Loire.

Le Mans lê nie ver van Orléans, Tours en Angers af nie en is bereikbaar via die snelweg  E50, E402, E501 en E502.

Image:Le Mans-Cathédrale.jpg|Katedraal
Image:Le Mans-Liberation.jpg|Bevrydingsmonument
Image:Muraille Gallo-Romaine.JPG|Gallo-Romeinse muur

## Gebore 
*François Fillon (1954), Eerste Minister
*Emma Mackey (1996), aktrise

## Eksterne skakels 
* Amptelike webwerf van Le Mans (in Frans)
* Le Mans se toeristewebwerf (in Frans)
* 'n Kaart en padroetes van Le Mans
Bediener

**Bediener** kan na die volgende onderwerpe verwys:

*Kliënt-bediener, 'n model in netwerkargitektuur.
*Rekenaarbediener, 'n rekenaarstelsel.
VfL Kirchheim

**VfL Kirchheim** is 'n sportklub uit Kirchheim unter Teck in die deelstaat Baden-Württemberg in Duitsland, veral bekend vir sy sokkerafdeling. Behalwe sokker, het die klub nog 17 ander afdelings, onder andere vir atletiek, swem, ski, kegelbal, karate, tafeltennis, gimnastiek, pluimbal, handbal, tennis en stoei.

Die klub het op 6 Julie 1881 ontstaan as die gimnastiekklub *Turnverein 1861 Kirchheim*. Die sokkerafdeling het in 1911 onafhanklik geword as *VfB Kirchheim*. Op 20 Mei 1933 is daar weer met die moederklub (op daardie stadium bekend as *TSV 1861 Kirchheim* nadat daar met *TB 1888 Kirchheim 1922* saamgesmelt is) saamgesmelt om *Turn- und Sportvereinigung Kirchheim* te vorm. Die vereniging het egter weer uitmekaar gespat op 26 Februarie 1935, maar in 1945 het die klubs weer saamgesmelt as *VfL Kirchheim*.

In 1941 het die klub aan die uitspeelwedstryde om promosie na die Gauliga Württemberg deelgeneem, maar was onsuksesvol. Kirchheim het in 2003 as Württembergse uitklopbekerkampioen aan die eerste rondte van die DFB-Pokal deelgeneem, maar is deur Hannover 96 uitgeskakel.

## Onlangse ligaposisionering 
## Eksterne skakels 
*Amptelike klubblad
*Abseits Guide to German Soccer

## Verwysings 
*Grüne, Hardy (2001). *Vereinslexikon*. Kassel: *AGON Sportverlag*
Bothanomics

|}

Die term **Bothanomics** verwys na die program van ekonomiese hervorming wat deur die destydse Suid-Afrikaanse staatspresident Pieter Willem Botha tydens sy openingsrede op 5 Februarie 1988 in die nasionale parlement in Kaapstad afgekondig is.

Die maatreëls was die regering se antwoord op die ernstige ekonomiese krisis wat Suid-Afrika in die laat tagtigerjare geknel het en het onder meer voorsiening gemaak vir:

* die invoering van 'n Belasting op Toegevoegde Waarde (BTW) wat die Algemene Verkoopbelasting (AVB) vervang het;
* die sentralisering van die staatsfinansies;
* die privatisering van staatsbeheerde maatskappye soos die Elektrisiteitsvoorsieningskommissie (Eskom), die Suid-Afrikaanse Vervoerdienste (SAVD), Pos en Telekommunikasie (P&T), die staalvervaardiger Yster- en Staalkorporasie (Yskor) en 'n aantal paaie;
* 'n meer doeltreffende staatsfinansiële bestuur, die vermindering van staatsbesteding en die terugbetaling van staatskuld (waarvoor die inkomste uit privatiserings gebruik sou word);
* die bevordering en ontwikkeling van infrastruktuurprojekte en -instellings, en kleinsakeondernemings in ontwikkelingsgebiede;
* deregulering ten gunste van Swart sakelui;
* die bevriesing van lone en salarisse in die staatsdiens om inflasie te bestry; en
* besparings in die besteding vir sosiale welsyn en 'n verlaging in die standaard van bepaalde openbare dienste.

## Bronne 
* *Botha Announces Privatisation Programme*. In: SWB/ME/W0013/A2/2-4, 16 Februarie 1988
* ''Botha's New Economic Plan*. In: *Front File. Southern African Brief*, volume 2/3 (Februarie 1988)
* Monroe, Richard: *Bothanomics: Sign of SA capitalism's bankruptcy*. In: *Inqaba ya basebenzi. Journal of the Marxist Workers' Tendency of the African National Congress*, nommer 26, April 1988, bl. 32. Aanlyn beskikbaar: *disa.ukzn.ac.za*
* Weimer, Bernhard: *Das Ende der weißen Vorherrschaft im südlichen Afrika''. Baden-Baden: Nomos 1992
François Fillon

**François Fillon** (Le Mans (Sarthe), 4 Maart 1954) is 'n Franse liberale politikus. Vanaf 17 Mei 2007 tot 16 Mei 2012 was hy die Eerste Minister van Frankryk. Hy is lid van die politieke party UMP.

Voor dit was hy minister, senator en volksverteenwoordiger.

Fillon het filosofie, staatsreg en politieke wetenskappe gestudeer. Hy is getroud en het vyf kinders.

## Eksterne skakels
Airbus A300

duimnael|links|450px|Geometriese sketse van die A300-B6
Die **Airbus A300** is 'n kort- tot mediumreikafstand wyerompvliegtuig. Die vliegtuig wat in 1972 vrygestel is, was die eerste tweemotorige  wyerompvliegtuig ter wêreld en die eerste vliegtuig wat deur die Airbus-konsortium van Europese maatskappye, wat nou ten volle deur EADS besit word, geskep is. 

Die A300 (saam met die A310) se produksie het in Julie 2007 tot 'n einde gekom. In 2020 word daar nog 209 A300s wêreldwyd gebruik, meestal as vragvliegtuie vir maatskappye  soos United Parcel Service, FedEx Express en DHL.  Vragvliegtuigverkope sal in die toekoms die nuwe A330-200F-afstammeling behels.

Nege Airbus A300- vliegtuie is deur die Suid-Afrikaanse Lugdiens gebruik tussen 1976 en 2001. 

[duimnael|regs|260px|'n [Japan Airlines A300-600R]]
## Tydlyn: Airbus A3xx-reeks 
## Verwysings
Elektriese stroom

**Elektriese stroom** is die vloei (beweging) van elektriese ladings.  Die SI-eenheid van elektriese stroom is die ampère (A), wat gelykstaande aan 'n vloei van een coulomb se lading per sekonde.

## Definisie 
Die hoeveelheid elektriese stroom (gemeet in ampere) deur 'n sekere oppervlak, bv. die deursnee van 'n kopergeleier, word gedefinieer as die hoeveelheid elektriese lading (gemeet in coulomb) wat deur sodanige oppervlak per eenheidstyd vloei.  As Q die hoeveelheid lading is wat deur die oppervlak vloei in 'n tyd T, dan is die gemiddelde stroom I gelyk aan:

:I = \frac{Q}{T}.

Deur 'n oneindig klein tydsinterval te gebruik kan die onmiddellike stroom *i(t)* as volg uitgedruk word:

:i(t) = \frac{dQ}{dt}.

Die ampère, die mate van elektriese stroom, is 'n SI-basiseenheid wat beteken dat die mate van elektriese lading afgelei word vanaf die definisie van die ampère.

## Stroom in 'n metaaldraad 
In 'n soliede geleidende metaal is daar 'n groot aantal mobiele vrye elektrone.  Hierdie elektrone is aan die metaalraamwerk verbind maar nie tot enige indiwiduele atoom nie.  Selfs sonder die toepassing van 'n eksterne elektriese veld, beweeg hierdie elektrone willekeurig rond as gevolg van termiese energie.  Daar is egter geen netto stroom in die metaal nie, omdat die aantal elektrone wat vloei van een kant van 'n denkbeeldige vlak waardeur die draad loop na 'n ander kant daarvan in enige tydsinterval gelyk is aan die aantal elektrone wat in die teenoorgestelde rigting beweeg.

[duimnael|'n Tipiese metaaldraad wat gebruik word vir elektriese geleiding is die gevlegte [koperdraad.]]

Wanneer 'n metaaldraad verbind word aan die twee terminale van 'n gelykstroom spanningsbron soos 'n battery, veroorsaak die bron 'n elektriese veld oor die geleier.  Die oomblik wanneer kontak gemaak word, word die vrye elektrone gedwing om na die positiewe terminaal te beweeg onder die invloed van hierdie veld.  Die vrye elektrone kan daarom beskou word as die stroomdraer in 'n tipiese vastestofgeleier.  Vir 'n elektriese stroom van 1 ampère, beweeg 1 coulomb se elektriese lading elke sekonde deur die denkbeeldige vlak waardeur die geleier loop.